**D 2.1 Technická správa**

**SO 02 – Spevnené plochy**

Počet strán: 10

# Pri realizácii prác je potrebné dodržať

# Zákon č.124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov.

# Vyhlášku č. 147/2013 Z. z. Vyhláška Ministerstva práce, sociálnych vecí a rodiny Slovenskej republiky, ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností.

**A.1 Identifikačné údaje stavby**

Názov stavby: **SOŠ Tornaľa – modernizácia odborného vzdelávania - budova SOŠ**

Miesto stavby: Banskobystrický kraj, okres Revúca, mesto Tornaľa, ulica

Šafáriková 56, k.ú. Tornaľa, parc. č. 1869/40

Stavebník: Stredná odborná škola – Szakközépiskola

Šafárikova 56, 982 01 Tornaľa, riaditel@sostornala.sk

**Autor:** Ing. arch. Tereza Vrbová, Ing. arch. Mário Regec

**ASR:** Ing. arch. Mário Regec, SKA č. 2354 AA

regec+vrbova architekti s.r.o., Stakčínska 2920, 069 01 Snina

Vypracoval: Ing. arch. Mário Regec, Ing. Jakub Barančík

Druh stavebnej akcie: Stavebné úpravy existujúcej stavby

Stupeň dokumentácie: **Dokumentácia pre stavebné povolenie a realizáciu stavby(DSP + DRS)**

Dátum: 21.07.2021

# B.1 Popis územia stavby

B.1.a Charakteristika územia resp. stavebného pozemku

Stavba sa nachádza v zastavanom území mesta Tornaľa - ul. Šafáriková. Riešená stavba je súčasťou školského zariadenia Stredná odborná škola - Szakközépiskola Tornaľa.  
Na celom riešenom území sa nachádza existujúca spevnená plocha, na realizáciu stavby nie je potrebný výrub vegetácie.  
Stavebná parcela je na rovinatom teréne. Sprístupnená je cez komunikáciu na par. č. 2300 z ul. Dr. Töróka.

B.1.b Údaje o súlade stavby s územnoplánovacou dokumentáciou

Projekt bol vypracovaný v súlade s územným plánom, kde parcela náleží do zóny pre priemysel a technické zariadenia.

B.1.c Informácie o vydaných rozhodnutiach o povolení výnimky zo všeobecných požiadaviek na využívané územie:   
 Projektu neboli vydané žiadne výnimky zo všeobecných požiadaviek na využitie územia.

B.1.d Informácie o častiach dokumentácie, kde sú zohľadnené podmienky záväzných stanovísk dotknutých orgánov:

Záväzné stanoviská sú v projekte zohľadnené a ich kópie sú priložené v dokladovej časti projektu.

B.1.eStanovisko a závery prevádzaných prieskumov a rozborov- geologický prieskum, hydrogeologický prieskum, stavebno-historický prieskum a pod.

Na pozemku bola vykonaná jednoduchá sonda existujúcej spevnenej plochy.

B.1.f Ochrana územia podľa iných právnych predpisov

Z pohľadu ochrany prírody sa v území nenachádzajú žiadne veľkoplošné ani malo-plošné chránené územia vyčlenené v zmysle zákona c. 543/2002 Z.z. o ochrane prírody a krajiny. V predmetnej lokalite sa nenachádzajú žiadne kultúrne pamiatky chránené v zmysle zákona č. 49/2002 Z.z. o ochrane pamiatkového fondu.

B.1.g Poloha vzhľadom k záplavovému územie a pod.

Pozemok sa nenachádza v záplavovom území.

B.1.h Vplyv stavby na okolité stavby a pozemky, ochrana okolia, vplyv stavby na odtokové pomery v územie

V širšom okolí sa nenachádzajú žiadne ložiskové územia, ktoré by boli v strete s realizáciou zámeru.

Do riešeného územia nezasahuje žiadne vodohospodársky chránené územie v zmysle nariadenia vlády SR c. 13/1987 Zb. v znení zákona c. 364/2004 Z.z. Znečistenie podzemných vôd je závislé od prítomnosti lokálnych zdrojov znečisťovania. Vzhľadom na súčasný charakter využitia lokality nie je predpoklad kontaminácie vôd.

B.1.i Požiadavky na asanáciu, demoláciu a výrub drevín

Nie sú žiadne požiadavky na asanáciu alebo výrub drevín.

B.1.j Územno-technické podmienky – možnosť napojenia na existujúcu dopravnú a technickú infraštruktúru, možnosť bezbariérového prístupu k stavbe.

V projekte je riešený bezbariérový prechod z riešenej spevnenej plochy na existujúcu spevnenú plochu na parc. č. 1869/24 a na chodník k budove SOŠ na parc. č. 1869/17.

B.1.k Vecné a časové väzby stavby, podmieňujúce, vyvolané a súvisiace investície.

Stavba nemá nadväznosť na okolitú plánovanú výstavbu. Pre stavbu je potrebné zabezpečiť stavebnú vodu a stavebný elektrický prúd, ktoré budú z existujúcich prípojok nachádzajúcich sa priamo pozemku, so zriadením podružných meračov spotreby. Ostatné podmieňujúce a súvisiace investície nie sú spracovateľovi PD známe.

B.1.l Zoznam pozemkov podľa katastra, na ktorých sa stavba realizuje

Stavba sa realizuje na parcele č. 1869/40.

B.1.m Zoznam pozemkov podľa katastra, na ktorých sa vznikne ochranné alebo bezpečnostné pásmo

Stavebnými úpravami nevznikne žiadne ochranné alebo bezpečnostné pásmo.

# B.2 Základné údaje stavby

B.2.a Parametre stavby

**SO 02**

Celková plocha objektu 329,87m2

B.2.b Účel objektu

Riešením projektu je úprava existujúcej asfaltovej spevnenej plochy. Upravená spevnená plocha plní funkciu vstupu do areálu školy a funkciu zhromažďovania sa. Projekt nerieši parkovanie – táto spevnená plocha nebude slúžiť pre statickú formu dopravy. Súčasťou projektu pre daný stavebný objekt je aj návrh veľkokapacitnej podzemnej požiarnej nádrže.

B.2.c Umiestnenie stavby

Riešená spevnená plocha sa nachádza pred vstupom do oploteného areálu SOŠ v Tornali na Šafárikovej ulici, parc. č. 1869/40. Objekt je napojený na spevnenú plochu na parc. č. 1869/24. Táto spevnená plocha však nie je predmetom riešenia projektovej dokumentácie.

# B.3 Konštrukčné riešenie

V rámci stavebných úprav objektu sa realizuje:

BÚRACIE PRÁCE:

-vyfrézovanie pôvodného asfaltového krytu (30mm) až po podkladný betón

(Asfaltový kryt sa nareže na styku opravovanej spevnenej plochy so spevnenou plochou na susednej parcele)

- výkop rýh pre osadenie obrubníkov a betónového nájazdového pásu

- výkop jamy pre osadenie podzemnej požiarnej nádrže

NAVRHOVANÉ KONŠTRUKCIE

- dôkladné očistenie podkladu po frézovaní

- zhotovenie násypu zo štrkodrviny (fr. 4-8 mm)

- osadenie nových obrubníkov

- uloženie zámkovej dlažby (hr.80mm)

- uloženie podzemnej požiarnej nádrže (22m3)

Osadenie obrubníkov:

Betónové obrubníky je nutné osadiť na betónové lôžko (výška 100mm). Pred bránou do areálu školy sa výškový rozdiel vyspáduje pomocou zámkovej dlažby. Na hranici riešenej spevnenej plochy a existujúcej spevnenej plochy (parc. č. 1869/24) je nutné osadiť nájazdový obrubník (1000x150x150-100mm) a ostávajúci výškový rozdiel dorovnať betónovým nájazdovým pásom o šírke 350mm (na drvené kamenivo fr. 0-32mm, výška 200mm). Na hranicu navrhovanej spevnenej plochy a zeleného pásu sa osadia rovné obrubníky (1000x50x200mm)

Skladba navrhnutej spevnenej plochy:

- zámková dlažba 80mm

-štrkodrvinový násyp fr. 4-8mm 35mm

vyspádovať so sklonom 1,5%

-existujúci podkladný betón 100mm

Odvodnenie:

Navrhuje sa jednostranný priečny sklon 1,5%. Odvodnenie sa uvažuje vyspádovaním plochy smerom k trávnatému porastu.

Uloženie podzemnej požiarnej nádrže:

Pred samotným osadením nádrže je nutné vykopať jamu rozmerov podľa pôdorysu. Dno výkopu tvorí zhutnený štrkový násyp (fr. 0-32mm) hr. 150mm. Následne sa zhotoví základová betónová doska (betón C16/20, vystužená karisieťou Φ8mm, veľkosť oka 150x150mm). Po vytvrdnutí dosky sa osadí nádrž. Pri obsypávaní sa nádrž musí napúšťať vodou zarovno obsypom po vrstvách a zhutňovať (na obsyp použiť štrk fr. 8-16mm). Následne sa navrhuje zhotovenie samonosnej železobetónovej roznášacej dosky (betón C16/20, vystužená karisieťou Φ8mm, veľkosť oka 150x150mm), ktorá presahuje rozmery nádrže a zaťaženie násypu na dosku sa rozloží na okolitý terén. Po zhotovení dosky sa zhotoví zhutnený štrkový násyp (fr. 0-32mm) a do pieskového lôžka sa položí zámková dlažba.

POPIS NAVRHOVANEJ NÁDRŽE:

Objem: 22m3

Priemer: 3,06m

Výška: 3,3m

Hmotnosť: 500kg

Materiál: Polypropylén

Prístup do nádrže: Cez revízny komín (Φ 600mm, výška 0,3m) a nadstavec (výška 0,4m) uzavretý plastovým pojazdným poklopom

**B.4 Zohľadnenie podmienok a záväzných stanovísk dotknutých orgánov**

Zohľadnenie stanoviska spoločnosti Slovak Telekom, a.s. k existencii telekominukačných vedení na predmetnom území:

Pred realizáciou výkopových prác je stavebník povinný požiadať o vytýčenie polohy SEK spoločností Slovak Telekom, a.s. a DIGI SLOVAKIA, s.r.o. na povrchu terénu. Vzhľadom k tomu, že na Vašom záujmovom území sa môžu nachádzať zariadenia iných prevádzkovateľov, ako sú napr. rádiové zariadenia, rádiové trasy, televízne káblové rozvody, týmto upozorňujeme žiadateľa na povinnosť vyžiadať si obdobné vyjadrenie od prevádzkovateľov týchto zariadení. Vytýčenie polohy SEK spoločností Slovak Telekom a.s. a DIGI SLOVAKIA, s.r.o. na povrchu terénu

vykoná Slovak Telekom, a.s. V prípade potvrdenia trasy SEK v záujmovom území je potrebné dodržať nasledujúce opatrenia:

1. V zmysle §66 ods. 10 zákona č. 351/2011 Z.z. je potrebné uzavrieť dohodu o podmienkach prekládky telekomunikačných vedení s vlastníkom dotknutých SEK. Bez uzavretia dohody nie je možné preložiť zrealizovať prekládku SEK.

2. Na existujúcich podzemných kábloch a projektovaných trasách prekládok podzemných telekomunikačných vedení a zariadení, je v priebehu výstavby zakázané zriaďovať skládky materiálu a stavebné dvory

3. V prípade, že sa na predmetnom území nachádza nadzemná telekomunikačná sieť je potrebné ju zabezpečiť proti poškodeniu alebo narušeniu ochranného pásma.

4. Ďalej je nutné dodržať všeobecné podmienky ochrany SEK:

4.1 V prípade, že zámer stavebníka, pre ktorý podal uvedenú žiadosť, je v kolízii so SEK Slovak Telekom,a.s. a/alebo DIGI SLOVAKIA, s.r.o. alebo zasahuje do ochranného pásma týchto sietí, je stavebník po konzultácii so zamestnancom Slovak Telekom,a.s. povinný zabezpečiť:

• Ochranu alebo preloženie sietí v zmysle konkrétnych podmienok určených zamestnancom Slovak Telekom,a.s.

• Vypracovanie projektovej dokumentácie v prípade potreby premiestnenia telekomunikačného vedenia

• Odsúhlasenie projektovej dokumentácie v prípade potreby premiestnenia telekomunikačného vedenia

V lokalite predmetu Vašej žiadosti je oprávnený vykonávať práce súvisiace s preložením sietí (alebo vybudovaním telekomunikačnej prípojky) iba zmluvný partner: SPOJSTAV, spol. s r.o)

UPOZORNENIE: V káblovej ryhe sa môže nachádzať viac zariadení (káble, potrubia) s rôznou funkčnosťou.

4.2 Pri akýchkoľvek prácach, ktorými môžu byť ohrozené alebo poškodené zariadenia, je žiadateľ povinný vykonať všetky objektívne účinné ochranné opatrenia tým, že zabezpečí:

• Pred začatím zemných prác vytýčenie a vyznačenie polohy zariadení priamo na povrchu terénu,

• Preukázateľné oboznámenie zamestnancov, ktorí budú vykonávať zemné práce, s vytýčenou a vyznačenou polohou tohto zariadenia a tiež s podmienkami, ktoré boli na jeho ochranu stanovené

• Upozornenie zamestnancov vykonávajúcich zemné práce na možnú polohovú odchýlku ± 30 cm skutočného uloženia vedenia alebo zariadenia od vyznačenej polohy na povrchu terénu

• Upozornenie zamestnancov, aby pri prácach v miestach výskytu vedení a zariadení pracovali s najväčšou opatrnosťou a bezpodmienečne nepoužívali nevhodné náradie (napr. hĺbiace stroje)

• Aby boli odkryté zariadenia riadne zabezpečené proti akémukoľvek ohrozeniu, krádeži a poškodeniu vo vzdialenosti 1,5 m na každú stranu od vyznačenej polohy zariadenia

• Zhutnenie zeminy pod káblami pred jeho zakrytím (zasypaním)

• Bezodkladné oznámenie každého poškodenia zariadenia na telefónne číslo 0800123777

• Overenie výškového uloženia zariadenia ručnými sondami (z dôvodu, že spoločnost Slovak Telekom, a.s. a DIGI SLOVAKIA, s.r.o. nezodpovedajú za zmeny priestorového uloženia zariadenia vykonané bez ich vedomia)

UPOZORNENIE: V prípade, že počas výstavby je potrebné zvýšiť, alebo znížiť krytie tel. káblov je toto možné vykonať len so súhlasom povereného zamestnanca ST.

4.3 V prípade požiadavky napojenia lokality, resp. objektu, na VSST (verejná sieť ST) je potrebné si podať žiadosť o určenie bodu napojenia.

4.4 Žiadame dodržať platné predpisy podľa STN 73 6005 pre priestorovú úpravu vedení v plnom rozsahu.

Zohľadnenie stanoviska spoločnosti SPP – distribúca a.s. k umiestneniu stavby z hľadiska bezpečnostných a ochranných pásem exsitujúcich plynárenských zariadení:

1. Stavebník je povinný dodržať ochranné a bezpečnostné pásma exist. Plynárenských zariadení v zmysle §79 a §80 zákona o energetike.

2. Pred realizáciou zemných prác a/alebo pred začatím vykonávania iných činností je stavebník povinný požiadať SPP-D o vytýčenie existujúcich plynárenských zariadení.

3. Stavebník je povinný pri realizácii stavby dodržiavať ustanovenia Zákona o energetike, Vyhlášky č. 508/2009 Z.z., Stavebného zákona a iných.

Technické podmienky:

1. Stavebník je povinný zabezpečiť prístupnosť plynárenských zariadení počas realizácie stavby z dôvodu potreby prevádzkovania plynárenských zariadení

2. Stavebník je povinný realizovať zemné práce vo vzdialenosti menšej ako 1,00m na každú stranu od obrysu NTL a STL plynovodu a vo vzdialenosti menšej ako 1,50m od obrysu VTL plynovodu, až po predchádzajúcom vytýčení týchto plynárenských zariadení a to výhradne ručne, bez použitia strojových mechanizmov, so zvýšenou opatrnosťou, za dodržania STN 73 3050, a to pokiaľ sa jedná o výkopové, ako ja bezvýkopové technológie.

3. Pred realizáciou akýchkoľvek prác vo vzdialenosti menšej ako 1,00m na každú stranu od obrysu NTL a STL plynovodu a vo vzdialenosti menšej ako 1,50m od obrysu VTL plynovodu, iným spôsobom ako ručne je stavebník povinný v mieste križovania s plyn. Zariadením (a ak ku križovaniu nedochádza, v mieste priblíženia sa k plynárenskému zariadeniu) obnažiť plynárenské zariadenie ručne kopanou sondou pre overenie priestorového uloženia plyn. zariadenia.

4. V prípade ak zemné práce vo vzdialenosti menšej ako 1,00m na každú stranu od obrysu NTL a STL plynovodu a vo vzdialenosti menšej ako 1,50m od obrysu VTL plynovodu nie je možné realizovať výhradne ručne alebo bezvýkopovou metódou s ručne kopanými kontrolnými sondami, stavbeník je povinný predložiť SPP-D realizačnú projektovú dokumentáciu avopred požiadať o stanovenie podmienok na tieto práce.

5. Vykonávanie zemných prác bezvýkopovou metódou bez ručne kopaných sond vo vzdialenosti menšej ako 1,50m od obrysu VTL plynovodu je zakázané.

6. Stavebník nesmie bez súhlasu SPP-D nad trasou plynovodu realizovať také terénne úpravy, ktoré by zmenili jeho doterajšie krytie a hĺbku uloženia, v prípade zmeny úrovne terénu sa požaduje všetky zariadenia a poklopy plyn. zariadení osadiť do novej úrovne terénu.

7. SPP-D požaduje, aby pracovníci, ktorí budú vykonávať činnosti v ochrannom pásme plynovodu boli pred zahájením prác preukázateľne preškolení v oblasti BOZP/PO/ŽP

**B.5 Zatriedenie a spôsob nakladanie s odpadmi**

1. **Odpadové hospodárstvo – nakladanie s odpadmi**

Pri realizácii stavby vzniká odpad zo stavebných prác – stavebná suť. Zákon č. 79/2015 Z.z. o odpadoch a o zmene a doplnení niektorých zákonov z 17. marca 2015. Tento odpad je zatriedený podľa Katalógu odpadov Vyhlášky č.365/2015 Z.z. Ministerstva životného prostredia Slovenskej republiky z 13. novembra 2015.

**ODPADY VZNIKAJÚCE PRI VÝSTAVBE:**

|  |  |  |  |
| --- | --- | --- | --- |
| **Odpady kategórie O (ostatný odpad)** | | | |
| **17** | **Stavebné odpady a odpady z demolácii vrátane výkopovej zeminy z kontaminovaných miest** | | |
| 17 05 04 | Zemina a kamenivo iné ako uvedené v 17 05 03 | 10 m3 | D1,R12 |
| 17 03 01 | Bitúmenové zmesi iné ako uvedené v 17 03 01 | 0,5 m3 | D1,R12 |

**POZ. Uvedené množstvá odpadu sú odhadované !**

**ODPADY VZNIKAJÚCE PRI UŽÍVANÍ OBJEKTU:**

|  |  |  |  |
| --- | --- | --- | --- |
| **Odpady kategórie O (ostatný odpad)** | | | |
| 20 | Komunálne odpady (odpady z domácností a podobné odpady z obchodu,  priemyslu a inštitúcií) vrátane ich zložiek z triedeného zberu) | | |
|  | Druh odpadov | Množstvo | Zneškodňovanie,  zhodnocovanie |
| 20 03 01 | Zmesový komunálny odpad | 0 | D1,R12 |
| **Odpady kategórie N (nebezpečný odpad)** | | | |
|  | Nepredpokladá sa ich vznik |  |  |

Odpady sa členia na tieto kategórie:

* ostatné odpady, označené písmenom O
* nebezpečné odpady, označené písmenom N

1. **Zneškodnenie a zhodnocovanie odpadu zo stavebných prác Zhodnocovanie odpadov (príloha č. 1 zákona o odpadoch č. 79/2015 Z.z.)**

|  |  |
| --- | --- |
| R1 | Využitie najmä ako palivo alebo na získavanie energie iným spôsobom. |
| R2 | Spätné získavanie alebo regenerácia rozpúšťadiel. |
| R3 | Recyklácia alebo spätné získavanie organických látok, ktoré sa nepoužívajú ako rozpúšťadlá (vrátane kompostovania a iných biologických transformačných procesov) . |
| R4 | Recyklácia alebo spätné získavanie kovov a kovových zlúčenín. |
| R5 | Recyklácia alebo spätné získavanie iných anorganických materiálov. |
| R6 | Regenerácia kyselín a zásad. |
| R7 | Spätné získavanie komponentov používaných pri odstraňovaní znečistenia. |
| R8 | Spätné získavanie komponentov z katalyzátorov. |
| R9 | Prečisťovanie oleja alebo jeho iné opätovné použitie. |
| R10 | Úprava pôdy na účel dosiahnutia prínosov pre poľnohospodárstvo alebo na zlepšenie životného prostredia. |
| R11 | Využitie odpadov vzniknutých pri činnostiach R1 až R10. |
| R12 | Úprava odpadov určených na spracovanie niektorou z činností R1 až R11. |
| R13 | Skladovanie odpadov pred použitím niektorej z činností R1 až R12 (okrem dočasného uloženia pred zberom na mieste vzniku). |

Zneškodňovanie odpadov (príloha č. 2 zákona o odpadoch č. 79/2015 Z.z.)

|  |  |
| --- | --- |
| D1 | Uloženie do zeme alebo na povrchu zeme (napr. skládka odpadov) . |
| D2 | Úprava pôdnymi procesmi (napr. biodegradácia kvapalných alebo kalových  odpadov v pôde atď.) . |
| D3 | Hĺbková injektáž (napr. injektáž čerpateľných odpadov do vrtov, soľných baní alebo  prirodzených úložísk atď.) |
| D4 | Ukladanie do povrchových nádrží (napr. umiestnenie kvapalných alebo kalových  odpadov do jám, rybníkov alebo lagún atď.) . |
| D5 | Špeciálne vybudované skládky odpadov (napr. umiestnenie do samostatných buniek s povrchovou úpravou stien, ktoré sú zakryté a izolované jedna od druhej a  od životného prostredia atď.) . |
| D6 | Vypúšťanie a vhadzovanie do vodného recipienta okrem morí a oceánov. |
| D7 | Vypúšťanie a vhadzovanie do morí a oceánov vrátane uloženia na morské dno. |
| D8 | Biologická úprava nešpecifikovaná v tejto prílohe, pri ktorej vznikajú zlúčeniny alebo  zmesi, ktoré sú zneškodnené niektorou z činností D1 až D12. |
| D9 | Fyzikálno-chemická úprava nešpecifikovaná v tejto prílohe, pri ktorej vznikajú zlúčeniny alebo zmesi, ktoré sú zneškodnené niektorou z činností D1 až D12 (napr.  odparovanie, sušenie, kalcinácia atď.) . |
| D10 | Spaľovanie na pevnine. |
| D11 | Spaľovanie na mori. |
| D12 | Trvalé uloženie (napr. umiestnenie kontajnerov v baniach atď.) . |
| D13 | Zmiešavanie alebo miešanie pred použitím niektorej z činností D1 až D12. |
| D14 | Uloženie do ďalších obalov pred použitím niektorej z činností D1 až D12. |
| D15 | Skladovanie pred použitím niektorej z činností D1 až D14 (okrem dočasného  uloženia pred zberom na mieste vzniku) . |

1. **Zneškodnenie, zhodnocovanie odpadu zo stavebných prác**

Stavebná suť z prác bude odvezená na skládku stavebného odpadu. Počas prác je potrebné zabrániť vzniku nepovolených skládok odpadov. Zhromaždenie všetkých odpadov prebieha na vyhradených a označených miestach, kde budú jednotlivé druhy odpadu triedené a dočasne uskladnené na pozemku, tak aby bola zabezpečená ochrana životného prostredia. V rámci separovaného zberu sú využívané plastové, resp. jutové vrecia pre vytriedené komodity (papier, sklo a plasty). Využiteľné odpady sa odovzdajú do zberne, respektíve do zariadenia na zhodnocovanie odpadov. Ostatné na skládku nie nebezpečného odpadu. Všetky odpady vznikajúce počas výstavby aj odovzdania stavby do prevádzky bude s nimi nakladané v zmysle platnej legislatívy (Zákon NR SR č. 79/2015 Z. z. Zákon o odpadoch a o zmene a doplnení niektorých zákonov). Nakoľko pôjde iba o odpady kategórie O, odpady z tejto kategórie budú odvážané a bude s nimi nakladané v rámci terajšieho systému nakladania odpadu v obci. Prípadné odpady kategórie N – nebezpečné, bude s ním nakladané subdodávateľsky, t.j. zmluvne organizáciami, ktoré majú povolenie na nakladanie s nebezpečnými odpadmi.

Komunálny odpad – v zmysle § 80 Zákona o odpadoch za nakladanie s komunálnymi odpadmi, ktoré vznikli na území obce, zodpovedá obec. Obec je povinná zabezpečiť alebo umožniť zber a prepravu komunálnych odpadov vznikajúcich na jej území na účely ich zhodnotenia alebo zneškodnenia. Pôvodca komunálnych odpadov je povinný nakladať alebo inak s nimi zaobchádzať v súlade so všeobecne záväzným nariadením obce. Uvedená firma musí vlastniť na túto činnosť príslušné povolenia orgánov štátnej správy v odpadovom hospodárstve. Odber odpadov sa uskutoční v zmluvne dohodnutých termínoch. Vzniknuté odpady a ich množstvá je zhotoviteľ povinný evidovať podľa druhov a evidenciu a doklady o ich odvoze a zneškodnení predložiť pri kolaudácii stavby. Zhotoviteľ stavby musí zaistiť nakladanie s odpadmi, vznikajúcich pri stavebnej činnosti podľa ich zatriedenia, v súlade s požiadavkami na ochranu ŽP. Doklady o spôsobe nakladania s odpadmi musí predložiť pri kolaudačnom konaní pri ukončení stavby.

1. **Zabezpečenie súladu s legislatívou v oblasti odpad. hospodárstva**

So všetkými odpadmi vznikajúcimi počas výstavby aj odovzdania stavby do prevádzky bude nakladané v zmysle platnej legislatívy (Zákon NR SR č. 79/2015 Z. z. Zákon o odpadoch a o zmene a doplnení niektorých zákonov). Nakoľko pôjde prevažne o odpady kategórie O, odpady z tejto kategórie budú odvážané na najbližšie miesto na to určené a budú zneškodňované organizáciou, ktorá má na príslušnú činnosť oprávnenie. Komunálny odpad možno v zmysle § 80 ods. 2 mechanicky oddeliť a zaradiť ako samostatný druh odpadu. Za nakladanie s komunálnymi a drobnými stavebnými odpadmi, ktoré vznikli na území obce, zodpovedá obec.

Prípadné odpady kategórie N – nebezpečné (nepredpokladajú sa), bude s nimi nakladané subdodávateľsky, t.j. zmluvne organizáciami, ktoré majú povolenie na nakladanie

s nebezpečnými odpadmi. Zakazuje sa riediť a zmiešavať jednotlivé druhy nebezpečných odpadov alebo nebezpečné odpady s odpadmi, ktoré nie sú nebezpečné na účely zníženia koncentrácie prítomných škodlivín. Pri zbere, preprave a skladovaní musí byť nebezpečný odpad zabalený vo vhodnom obale a riadne označený podľa osobitného predpisu. V prípade vzniku odpadov kategórie N nad 1t/rok musí mať pôvodca udelený súhlas od obvodného úradu životného prostredia. Pôvodca odpadov v zmysle platnej legislatívy odpadového hospodárstva musí viest evidenciu o vzniknutých odpadoch v evidenčných listoch.

1. **Povinnosti držiteľa v zmysle § 14 Zákona č, 79/2015 Z. z.:**

a/ zaraďovať odpady podľa Katalógu odpadov vyhláška 365/2015

b/ zhromažďovať odpady utriedené podľa druhov odpadov a zabezpečiť ich pred znehodnotením, odcudzením a lebo iným nežiaducim účinkom

c/ zhromažďovať oddelene nebezpečné odpady podľa ich druhov, označovať ich určeným spôsobom a nakladať s nimi v súlade s týmto zákonom a osobitnými predpismi

d/ zhodnocovať odpady pri svojej činnosti, odpad takto nevyužitý ponúknuť na zhodnotenie inému

e/ zabezpečovať zneškodnenie odpadov, ak nie je možné alebo účelné zabezpečiť ich zhodnotenie

f/ odovzdať odpady len osobe oprávnenej nakladať s odpadmi podľa tohto zákona, ak nezabezpečuje ich zhodnotenie alebo zneškodnenie sám

g/ viesť a uchovávať evidenciu o druhoch a množstve odpadov, s ktorými nakladá, a o ich zhodnotení a zneškodnení

1. **Ohrozenie životného prostredia pri nakladaní s odpadmi**

V záujme obmedzenia negatívnych vplyvov na minimálnu mieru, je potrebné zo strany zhotoviteľa zabezpečiť realizáciu prác rýchlo za dodržania všetkých kvalitatívnych podmienok a dodržania bezpečnosti pri práci. Od dodávateľa stavby sa všeobecne vyžaduje, aby minimalizoval negatívne účinky stavebnej činnosti na okolie stavby. Nepredpokladá sa ohrozenie životného prostredia pri nakladaní s odpadmi, ktoré vzniknú počas výstavby. Stavba vzhľadom na svoj charakter nevyžaduje zvláštne riešenie z hľadiska civilnej a požiarnej ochrany. Pri výstavbe sa neuvažuje so zriadením manipulačného pásu. Pre potreby stavby je potrebné využívať len pozemok trvalého a dočasného záberu. Od dodávateľa stavby sa všeobecne vyžaduje, aby minimalizoval negatívne účinky stavebnej činnosti na okolie stavby. Počas výstavby je dodávateľ stavby povinný dbať na zvýšenú pozornosť pri znečistení vozovky jej čisteniu.

1. **Hodnotenie predpokladaných vplyvov činnosti na životné prostredie Vplyv na ochranu prírody a kultúrnych pamiatok**

Z pohľadu ochrany prírody sa v území nenachádzajú žiadne veľkoplošné ani malo- plošné chránené územia vyčlenené v zmysle zákona c. 543/2002 Z.z. o ochrane prírody a krajiny. V predmetnej lokalite sa nenachádzajú žiadne kultúrne pamiatky chránené v zmysle zákona c. 49/2002 Z.z. o ochrane pamiatkového fondu.

**B.6 STAROSTLIVOSŤ O BEZPEČNOSŤ PRÁCE**

Pri výstavbe je potrebné zabezpečiť odborný dozor a bezpečnosť pri vykonávaní prác, dodržiavať technologický a pracovný postup, ktorý určuje náväznosť a súbeh jednotlivých prác, použitia strojov, zariadení a špeciálnych pracovných prostriedkov, spôsob dopravy materiálu, technické a organizačné opatrenie k zaisteniu bezpečnosti pracovníkov a pracoviska, zabezpečenie staveniska.

Dodávateľ stavebných prác zabezpečí poučenie pracovníkov na zaistenie bezpečnosti.

Pri vlastnej realizácii navrhovanej stavby musia byť rešpektované podmienky vyhlášky SÚBP a SBÚ č. 147/2013 Zb.z. Ide o požiadavky na stavenisko – oplotenie, ohradenie, osvetlenie, prejazdné profily vnútro staveniskových komunikácií, podchodené výšky a min. šírky komunikácií pre peších, zaistenie otvorov a jám, skladovanie materiálov a pod.

Ďalej požiadavky na bezpečnosť pri zemných prácach – vyznačenie inžinierskych sietí, zaistenie výkopov a pod. Do kategórie montážnych prác bude patriť manipulácia pri montáži konštrukcie strechy pomocou zdvíhacieho zariadenia. Taktiež táto vyhláška špecifikuje požiadavky na bezpečnosť pri stavebných prácach v mimoriadnych podmienkach a spôsobilosť pracovníkov vrátane ich vybavenia OOPP.

Pravidlá bezpečnosti a ochrany zdravia pri práci sú stanovené Zák. práce, zákonom NR SR č.124/2006 Z.z. a vyhláškou č.59/82 SÚBP, ktorou sa určujú základné požiadavky na zaistenie bezpečnosti práce a technických zariadení a ostatnými všeobecne záväznými právnymi predpismi na zaistenie BOZP.

Bezpečnosť práce zaistiť kvalitným prevedením elektroinštalačných prác, označenie výstražnými tabuľkami podľa STN 34 3515, tabuľkami požiarnej ochrany, vybavenie stavby prostriedkami pre protipožiarny zásah a prostriedkami pre poskytnutie prvej pomoci.

ochrany, vybavenie stavby prostriedkami pre protipožiarny zásah a prostriedkami pre poskytnutie prvej pomoci.

21.07.2021, v Snine Vypracoval: Ing. arch. Mário Regec, Ing. Jakub Barančík

Zodpovedný projektant: Ing. arch. Mário Regec